**การเปิดรับสื่อและพฤติกรรมที่ส่งผลต่อการใช้ประโยชน์จาก**

**แอปพลิเคชันติ๊กต็อก (TikTok) ของกลุ่ม Generation Z**

**Media Exposure and Behavior That Affect Generation Z's**

**Utilization of The TikTok Application**

**กุลธิดา ทองชู1\* ชวนาฎ ไชยชนะ2 นันทพร แว่นแก้ว3**

**นิธิดา ชนะวรรโณ4 ลลิตา หิรัญวดี5 และวลัยลักษณ์ รัตนวงศ์6**

Kulthida Thongchoo1\*, Chawanat Chaichana2, Nantaporn Wankaew3

Nitida chanawanno4, Lalita Hiranwadee5 and Walailak Rattanawong6

สาขาวิชาการจัดการทรัพยากรมนุษย์ คณะมนุษยศาสตร์และสังคมศาสตร์ มหาวิทยาลัยทักษิณ1\*2,3,4,5,6 E- mail: [641011134@tsu.ac.th](mailto:641011134@tsu.ac.th)1\*

**บทคัดย่อ**

การศึกษาเรื่อง การเปิดรับสื่อและพฤติกรรมที่ส่งผลต่อการใช้ประโยชน์จากแอปพลิเคชันติ๊กต็อก (TikTok) ของกลุ่ม Generation Z ในครั้งนี้ผู้วิจัยทำการทบทวนวรรณกรรมที่เกี่ยวข้องกับการเปิดรับสื่อและพฤติกรรมที่ส่งผลต่อการใช้ประโยชน์จากแอปพลิเคชัน TikTok ของกลุ่ม Generation Z โดยกำหนดขั้นตอนในการทบทวนวรรณกรรม 3 ขั้นตอน คือ 1) แนวคิดทฤษฎีที่เกี่ยวข้องเพื่อกำหนดกรอบตัวแปรที่ใช้ศึกษา 2) งานวิจัยที่เกี่ยวข้องกับความสัมพันธ์ระหว่างการเปิดรับแอปพลิเคชัน TikTok การใช้ประโยชน์และความพึงพอใจของ Gen Z 3) องค์ประกอบของตัวแปรที่ใช้ศึกษาที่นำไปสู่การสร้างกรอบแนวคิด ผลการศึกษาครั้งนี้ได้กรอบแนวคิดที่ประกอบด้วยตัวแปรต้น 2 ตัวแปร คือ 1) การเปิดรับแอปพลิเคชัน TikTok ที่มีองค์ประกอบ คือ การเลือกเปิดรับหรือสนใจการเลือกรับรู้และตีความหมาย การเลือกจดจำ 2) พฤติกรรมการใช้แอปพลิเคชัน TikTok ที่มีองค์ประกอบ ได้แก่ ระยะเวลาที่ใช้ ความพึงพอใจ คุณภาพของแอปพลิเคชันติ๊กต็อก (TikTok) ช่วงเวลาที่ใช้ ความบ่อยครั้งในการใช้แอปพลิเคชัน (TikTok) ตัวแปรตามการใช้ประโยชน์จากแอปพลิเคชันติ๊กต็อก (TikTok) มีองค์ประกอบ ได้แก่ ด้านความคิด ด้านอารมณ์ความรู้สึก ด้านความต้องการส่วนบุคคล ด้านสังคม ด้านความต้องการหลีกหนีจากโลกความจริงชั่วขณะ โดยกรอบแนวคิดที่ได้ครั้งนี้จะนำไปศึกษากับข้อมูลเชิงประจักษ์ต่อไป

**คำสำคัญ:** เจเนอเรชั่นซี แอปพลิเคชันติ๊กต็อก พฤติกรรม

**Abstract**

The study of Media exposure and behavior that affect the use of the TikTok application by the Generation Z group. This time, the researcher conducted a literature review related to media exposure and behaviors that affect Generation Z's utilization of the TikTok application by specifying 3 steps in the literature review: 1) Concept. Relevant theories to frame the variables used in the study. 2) Research related to the relationship between exposure to the TikTok application, usage and satisfaction of Gen Z. 3) Components of the study variables that were used. To create a conceptual framework The results of this study resulted in a conceptual framework consisting of two primary variables: 1) exposure to the TikTok application, which has elements of choosing to be open to or interested in, choosing to perceive and interpret, choosing to remember, 2) choosing behavior Use the TikTok application with elements including time spent, satisfaction, quality of the TikTok application (TikTok), time spent Frequency of using the application (TikTok). Variables based on the utilization of the TikTok application (TikTok) have components including thinking, emotional, and feeling. Personal needs, social needs, the need to escape from the real world for a while. The conceptual framework obtained this time will be further studied with empirical data.

**Keywords :** Generation Z TikTok Application Behavior.

**บทนำ**

สำหรับประเทศไทยพบว่ามีผู้ใช้งานแอปพลิเคชัน TikTok เพิ่มมากขึ้น ลักษณะของคอนเทนต์ TikTok ส่วนมากสามารถเข้าถึงกลุ่มเป้าหมายได้ง่าย เพราะเป็นคอนเทนต์แนวบันเทิงที่ใช้เวลาสั้นในการรับชมทำให้ข้อความแบรนด์ต้องการสื่อสามารถเข้ากลุ่มเป้าหมายได้มากยิ่งขึ้น โดยที่ไม่โดนกดข้าม และสามารถเข้าใจได้ง่าย เพราะต้องทำทุกอย่างให้กระชับที่สุด ในส่วนของพฤติกรรมการใช้งานของผู้ใช้ เป็น Gen Z ที่ใช้งานมากที่สุด โดยกลุ่ม Gen Z จะเป็นกลุ่มที่ผู้ใช้งานส่วนใหญ่เข้ามาผลิตเนื้อหา (Content) ด้วยลักษณะของคอนเทนต์บน TikTok ที่สามารถเข้าถึงกลุ่มเป้าหมายได้ง่ายเพราะเป็นคอนเทนต์แนวบันเทิงที่ใช้เวลาสั้นในการรับชมทำให้ข้อความที่แบรนด์ต้องการสื่อสารเข้าหากลุ่มเป้าหมายได้มากยิ่งขึ้น และ Gen Z มีทัศนคติผู้บริโภคที่ใจกว้างที่สุด ตั้งรับกับสิ่งแปลกใหม่ หรือกำลังเปลี่ยนค่านิยมใหม่ที่แตกต่างไปจากเดิม Gen Z กำลังวางแผนการใช้ชีวิต เป็นการลงทุนสำหรับชีวิตระยะยาว จากข้อมูลที่กล่าวว่ามาข้างต้นนั้น ส่งผลให้กลุ่ม Gen Z นั้นมีการตัดสินใจเข้าถึงและใช้งานโซเซียลมีเดียมากขึ้น (ผู้จัดการออนไลน์, 2563)

ในปัจจุบันโซเชียลมีเดียได้เข้ามามีบทบาทมาช่วยในการติดต่อสื่อสาร ตั้งแต่ช่วงที่เกิดการแพร่ระบาดโควิด-19 การใช้ TikTok มีมากขึ้น จึงเป็นเหตุให้เกิดปรากฏการณ์ครั้งใหญ่ของสื่อออนไลน์ คือ กระแสวิดีโอ TikTok เป็นแพลตฟอร์มโซเซียลมีเดียในสังกัดของ Byte Dance เปิดให้บริการเมื่อวันที่ 29 กันยายน 2559 โดยมีจุดเด่น คือ การสร้างแชร์วิดีโอสั้นๆกับเพื่อนบนโลกออนไลน์ โดยในตัวแอปพลิเคชันติ๊กต็อก (TikTok) จะมีเอฟเฟคต่างๆ ทั้งภาพและเสียงให้ผู้ใช้ได้สนุกไปกับการแต่งวิดีโอของตัวเองตามที่ต้องการหรือในช่วงการทำ Challenge ต่างๆ เพื่อการโฆษณา แชร์กับเพื่อนบนโลกออนไลน์ (Wittawin, 2563)

การเปิดรับแอปพลิเคชัน TikTok จึงมีความสำคัญ เพราะผู้คนในปัจจุบันมักใช้เวลาว่างอยู่บนโซเซียลมีเดียเพื่อผ่อนคลายจากการทำงานทั้งวัน โดยแพลตฟอร์ม TikTok ได้รับความนิยมเป็นอย่างมาก โดยผู้คนที่มีความสนใจของแต่ละบุคคลที่แตกต่างกันออกไป และทัศนคติประสบการณ์ก็แตกต่างกันออกไปด้วย หรือแม้แต่มีการเปิดรับแอปพลิเคชัน TikTok จากบุคคลที่ชื่นชอบ ดารา นักแสดง โดยแอปพลิเคชัน TikTok นอกจากให้ความบันเทิงแล้ว ยังเป็นแพลตฟอร์มที่ให้เนื้อหาความรู้ที่เกี่ยวกับอย่างอื่นที่ผู้คนสามารถเลือกชมได้ตามใจตัวเองที่ต้องการ ไม่ว่าจะเป็นด้านการเต้น การร้องเพลง การทำอาหาร การกีฬา (ปิโรจน์ คริส, 2561)

การใช้ประโยชน์จากแอปพลิเคชัน TikTok มีความสำคัญเนื่องจาก ผู้คนที่ใช้แอปพลิเคชัน TikTok ได้ใช้เวลาว่างกับแอปพลิเคชัน TikTok เพื่อความบันเทิง ทั้งด้านความคิด ด้านอารมณ์ความรู้สึก ด้านความต้องการส่วนบุคคล ด้านสังคมและด้านหนีจากโลกความจริงชั่วขณะ หรือบ้างยังใช้เพื่อการเรียนรู้ หรือแม้แต่ใช้ประโยชน์ในการเรียนหรือเข้าไปประกอบอาชีพ สามารถนำไปปรับใช้ หรือเรียนรู้ในอนาคตได้ จึงทำให้เกิดประโยชน์อย่างมากกับผู้ที่เลือกรับชมในแบบที่ตนเองชอบหรือสนใจ (Digimusketeers, 2564)

การศึกษาในครั้งนี้จึงทำการทบทวนวรรณกรรม ที่เกี่ยวกับแนวคิดทฤษฎีและงานวิจัยที่เกี่ยวข้องเพื่อกำหนดตัวแปรและองค์ประกอบของการเปิดรับสื่อและพฤติกรรมที่ส่งผลต่อการใช้ประโยชน์จากแอปพลิเคชันติ๊กต็อก (TikTok) ของกลุ่ม Generation Z เพื่อสร้างกรอบแนวคิดที่จะใช้ในการศึกษากับกลุ่มตัวอย่างทำการทดสอบข้อมูลเชิงประจักษ์ใช้ประโยชน์จากแอปพลิเคชันติ๊กต็อก (TikTok) ต่อไป

**วัตถุประสงค์**

ผู้วิจัยกำหนดลำดับของการทบทวนวรรณกรรม 3 ขั้นตอน ได้แก่

1 การทบทวนแนวคิดทฤษฎีที่เกี่ยวกับตัวแปรเพื่อกำหนดกรอบการศึกษาตัวแปรต้นและตัวแปรตามที่ใช้ในการศึกษา

2 การทบทวนงานวิจัยที่เกี่ยวข้องกับความสัมพันธ์ระหว่างการเปิดรับแอปพลิเคชัน TikTok กับการใช้ประโยชน์และความพึงพอใจของ Gen Z

3 การทบทวนองค์ประกอบของตัวแปรที่ใช้ศึกษาที่นำไปสู่การสร้างกรอบแนวคิด

ผู้วิจัยทำการทบทวนวรรณกรรม ตามวัตถุประสงค์ดังนี้

**กระบวนการทบทวนวรรณกรรม**

**1. การทบทวนแนวคิดทฤษฎีที่เกี่ยวกับตัวแปรเพื่อกำหนดกรอบการศึกษาตัวแปรต้นและตัวแปรตามที่ใช้ในการศึกษา**

**1.1 แนวคิดการเปิดรับแอปพลิเคชัน TikTok ของตัวแปรต้น**

**1.1.1 แนวคิดเกี่ยวกับพฤติกรรมการเปิดรับสื่อ**

สืบแสง แสงทอง (2563) ได้กล่าวว่า กระบวนการเลือกรับข่าวสารหรือเปิดรับข่าวสารเปรียบเสมือนเครื่องกรองข่าวสารในการรับรู้ของมนุษย์ ซึ่งประกอบด้วย 4 ขั้นตอน คือ 1) การเลือกเปิดรับ 2) การเลือกให้ความสนใจ 3) การเลือกรับรู้และตีความหมาย 4) การเลือกจดจำ ดังนี้

1) การเลือกเปิดรับ (Selective Exposure) เป็นขั้นแรกในการเลือกช่องทางการสื่อสารบุคคลจะเลือกเปิดรับสื่อและข่าวสารจากแหล่งสารที่มีอยู่ด้วยกันหลายแหล่งตามความสนใจ และความต้องการของตน

2) การเลือกให้ความสนใจ (Selective Attention) ผู้เปิดรับข่าวสารมีแนวโน้มที่จะเลือกสนใจข่าวจากแหล่งใดแหล่งหนึ่ง โดยมักเลือกตามความคิดเห็น ความสนใจของตน เพื่อสนับสนุนทัศนคติเดิมที่มีอยู่และหลีกเลี่ยงสิ่งที่ไม่สอดคล้องกับความรู้ความเข้าใจ

3) การเลือกรับรู้และความหมาย (Selective Perception and Intcrpretolion) เมื่อบุคคลเปิดรับข้อมูลข่าวสารแล้วมักเลือกรับรู้และตีความหมายแตกต่างกันไปตามสนใจ ทัศนคติ ประสบการณ์ ความเชื่อ

4) การเลือกจดจำ (Selective Retention) บุคคลจะเลือกจำข่าวสารในส่วนที่ตรงกับความสนใจ ความต้องการ ทัศนคติของตนเอง และมักจะลืมหรือไม่นำไปถ่ายทอดต่อในส่วนที่ตนเองไม่สนใจ ไม่เห็นด้วย หรือเรื่องที่ขัดแย้งด้านความคิดของตนเอง ข่าวสารที่คนเราเลือกจดจำไว้นั้น มักมีเนื้อหาที่จะช่วยเสริมหรือสนับสนุนความรู้สึกนึกคิด ทัศนคติ ค่านิยม หรือความเชื่อของแต่ละคนที่มีอยู่เดิมให้มีความมั่นคงชัดเจนยิ่งขึ้นและเปลี่ยนแปลงยากขึ้น

พลพงศ์ นกน้อย (2564) กล่าวว่า ผู้รับสารจะมีกระบวนการเลือกสรรข่าวสารอันเปรียบเสมือนเครื่องกรองข่าวสาร ประกอบไปด้วย 3 ขั้นตอน ตามแบบจำลองการสื่อสาร ดังนี้

1) การเลือกเปิดรับหรือสนใจ (Selective Exposure of Selective Attention) หมายถึง แนวโน้มขอบผู้สารที่จะให้ความสนใจหรือเปิดรับข่าวสารจากแหล่งต่างๆที่มีอยู่หลากหลาย ซึ่งการเปิดรับดังกล่าว มีปัจจัยที่มีอิทธิพลอยู่หลายประการ อาทิ อายุ การศึกษา อาชีพ ประสบการณ์ส่วนบุคคล ความเชื่อ อุดมการณ์ เป็นต้น

2) การเลือกรับรู้หรือเลือกตีความ (Selective Perception or Selective Interpreatation) หมายถึง เมื่อผู้รับสารเลือกเปิดรับข่าวสารที่ตนสนใจ ผู้รับสารจะตีความของสารนั้นตามความเข้าใจ ทัศนคติ ความเชื่อ ประสบการณ์ หรือสภาวะอารมณ์และจิตใจในขณะนั้นๆ ซึ่งผู้รับข่าวสารแต่ละบุคคลจะตีความสามารถแตกต่างกันออกไป ถึงแม้ว่าจะเป็นชิ้นเดียวกันก็ตาม

3) การเลือกจดจำ (Selective ReTention ) โดยในกระบวนการนี้ ผู้รับสารจะเลือกจดจำข้อมูลที่ได้เลือกเปิดรับและตีความ ซึ่งจะตรงกับความสนใจ ทัศนคติ หรือความรู้สึกนึกคิดของตนและจะลืมในส่วนที่ไม่สนใจหรือมาตรงความคิด ซึ่งกระบวนการนี้จะช่วยส่งเสริมทัศนคติและความเชื่อดั้งเดิมที่มีให้มั่นคงและเปลี่ยนแปลงยากยิ่งขึ้น

**1.1.2 พฤติกรรมการใช้แอปพลิเคชัน TikTok**

ชนนิกานต์ มุกดาแสงสว่าง (2564) ได้กล่าวว่า พฤติกรรมการใช้งานผ่านแอปพลิเคชัน TikTok ฟังก์ชันในแอปพลิเคชัน TikTok ที่เกิดจากความบ่อยในการใช้งานแอปพลิเคชันกับระยะเวลาในการเล่นแอปพลิเคชันในแต่ละวันและช่วงวันที่ชอบเล่นแอปพลิเคชัน TikTok 1) ระยะเวลาที่ใช้ 2) ความพึงพอใจ 3) คุณภาพของแอปพลิเคชัน TikTok 4) ความบ่อยครั้งในการใช้แอปพลิเคชัน TikTok

ภรภัทร ธัญญเจริญ (2564) ได้กล่าวว่า พฤติกรรมการใช้งานผ่านแอปพลิเคชัน TikTok หมายถึง พฤติกรรมการใช้ผ่านแอปพลิเคชัน TikTok ที่ใช้งาน ความถี่ในการเปิดรับ ระยะเวลาในการเปิดรับ ช่วงเวลาในการเปิดรับ

จากการทบทวนแนวคิดทฤษฎีเพื่อกำหนดตัวแปรต้นในการศึกษาครั้งนี้ ผู้วิจัยนำแนวคิดของ สุภวัฒน์ สงวนงาม (2557) และแนวคิดของ ชนนิกานต์ มุกดาแสงสว่าง มาปรับใช้ในการศึกษาครั้งนี้เนื่องจากเป็นแนวคิดที่กำหนดการเปิดรับแอปพลิเคชันติ๊กต็อกอย่างชัดเจนในด้าน การเลือกเปิดรับหรือความสนใจ การเลือกรับรู้และตีความหมาย การเลือกจดจำ และกำหนดพฤติกรรมการใช้พลิเคชันติ๊กต็อก (TikTok) ได้อย่างชัดเจนในด้าน ระยะเวลาที่ใช้ความพึงพอใจ คุณภาพของแอปพลิเคชันติ๊กต็อก (TikTok)

**1.2 แนวคิดเกี่ยวกับการใช้ประโยชน์จากแอปพลิเคชันติ๊กต็อก (TikTok) ของตัวแปรตาม**

Katz , Blumler & Gurevitch ( 1974 ) อธิบายว่า ผู้คนเลือกใช้สื่อโซเชียลมีเดียเพื่อตอบสนองความต้องการและแรงจูงใจ ตัวอย่างเช่น เพื่อความรู้ เพื่อความบันเทิง ความผ่อนคลาย การเสริมสร้างความสัมพันธ์ หรือเพื่อยืนยันความเชื่อที่มีอยู่

Awanafan (2024) กล่าวว่า แอปพลิเคชันติ๊กต็อก ( TikTok ) มีการแพร่หลายอย่างรวดเร็วในหมู่วัยรุ่น และการขยายตัวของผู้ใช้ที่เป็นผู้ใหญ่อย่างต่อเนื่อง ทำให้ TikTok มีอัตราการเจริญเติบโตแบบก้าวกระโดด น่าสนใจน่าศึกษา และนำไปใช้ เป็นโอกาสในการทำการตลาด และการสื่อสารการตลาด อย่างออนไลน์คอนเทนต์ หรือแคมเปญต่างๆ ด้วยการวิเคราะห์พฤติกรรมของกลุ่มเป้าหมาย วางแผนการสื่อสารพร้อมไอเดียสร้างสรรค์เจ๋งๆ แล้วนำไปทำการตลาดผ่าน TikTok ผ่าน Advertising Solution ยิงโฆษณาผ่านในแอปพลิเคชันโดยตรง หรือเลือกใช้ Influencers ที่มีคาแรกเตอร์เหมาะกับแบรนด์ เพื่อขยายขอบเขตที่จะเข้าถึงกลุ่มเป้าหมายให้กว้างมากขึ้น ด้วยเหตุนี้ TikTok จึงเป็นแอปพลิเคชันที่มาแรงและสร้างโอกาสในการเพิ่มรายได้ที่เพิ่มขึ้นได้

จิณณรัตน์ ธัญศิรอนันต์ (2020) แนวคิดเกี่ยวกับการใช้ประโยชน์จากแอปพลิเคชันติ๊กต็อก (TikTok) มีความสำคัญไม่น้อยเนื่องจากผู้ใช้งานส่วนใหญ่เห็นด้วยมากที่สุดว่า TikTok เป็นพื้นที่ที่เปิดอกาสให้ได้สร้างคอนเทนต์วิดีโอสั้นในหลากหลายรูปแบบ มีลูกเล่น เอฟเฟกต์ฟีเจอร์เยอะ น่าสนใจ ด้านความรู้สึกส่วนใหญ่มีความรู้สึกว่าเป็น แอปพลิเคชันที่ให้ความบันเทิง ดูแล้วคลายเครียด รู้สึกมีความสุขและสนุกเพลิดเพลินในการใช้งานผู้คนปัจจุบันมักใช้เวลาว่างอยู่บนโซเชียลเพื่อผ่อนคลายจากการเรียนและการทำงานทั้งวัน นอกจากนี้ TikTok เป็นสื่อที่สามารถเชื่อมต่อทุกคนในสังคม เป็นช่องทางในการส่งข้อความติดต่อสื่อสารกันโดยตรงได้ทั่วโลก ดังนั้นด้านการใช้ประโยชน์ที่มีต่อ แอปพลิเคชัน TikTok พบว่า TikTok ทำให้ผู้ใช้งานเกิดความบันเทิง ทำให้เกิดความสนุกสนาน อีกทั้งยังทำให้รู้สึก ผ่อนคลาย เมื่อใช้งาน TikTok อีกด้วย ซึ่งเป็นพื้นที่ที่มีประโยชน์ในการสนับสนุนเพื่อนด้านบวก รู้สึกถึงการมีส่วนร่วมในสังคม ใช้แลกเปลี่ยนเรื่องราวกับคนในสังคม และยังทำให้ผู้ใช้งาน TikTok รู้สึกทันสมัยและทันกระแส

จากการทบทวนวรรณกรรมเพื่อกำหนดตัวแปรตามของการใช้ประโยชน์จากแอปพลิเคชันติ๊กต็อก (TikTok) ผู้วิจัยนำแนวคิดของ จิณณรัตน์ ธัญศิรอนันต์ มาใช้ในการศึกษาครั้งนี้ เนื่องจากเป็นแนวคิดบอกเกี่ยวกับการใช้ประโยชน์จากแอปพลิเคชันติ๊กต็อก (TikTok) อย่างชัดเจนทั้งในด้านความคิด ด้านความรู้สึก ด้านความต้องการส่วนบุคคล ด้านสังคม ด้านความต้องการหลีกหนีจากโลกความเป็นจริงชั่วขณะได้อย่างชัดเจน

**2. การทบทวนงานวิจัยที่เกี่ยวข้องกับความสัมพันธ์ระหว่างการเปิดรับแอปพลิเคชัน TikTok กับการใช้ประโยชน์และความพึงพอใจของ Gen Z**

ผู้วิจัยทำการทบทวนวรรณกรรมงานวิจัยที่เกี่ยวข้อง ดังนี้

อภิเษก ดูเบย์ (2565) ทำการศึกษา เรื่องความสัมพันธ์ระหว่างการเปิดรับแอปพลิเคชันกับการใช้ ประโยชน์และความพึงพอใจของ Gen Z ในเขตกรุงเทพมหานคร พบว่า 1. กลุ่มตัวอย่างเห็นว่าด้านการเลือกรับรู้และตีความหมายมีความสำคัญต่อการเปิดรับแอปพลิเคชันเนื่องจากกลุ่มตัวอย่างสามารถเข้าถึงกระแสนิยมต่างๆได้จาก แอปพลิเคชัน TikTok 2. ความต้องการด้านสังคมมีความสำคัญต่อการใช้ประโยชน์และความพึงพอใจในการใช้ TikTok ของ Gen Z เนื่องจากกลุ่มตัวอย่างคิดว่าแอปพลิเคชัน TikTok ควรมีการจำแนกอายุในการเข้าถึงเนื้อหา 3. การเปิดรับแอปพลิเคชัน TikTok มีความสัมพันธ์กับการใช้ประโยชน์และความพึงพอใจของอย่างมีนัยทางสถิติ 0.01

พลพงศ์ นกน้อย (2562) ทำการศึกษาพฤติกรรมการใช้และความพึงพอใจต่อแอปพลิเคชันติ๊กต็อก (TikTok) ของผู้ใช้กลุ่ม Generation y ในกรุงเทพมหานคร พบว่า กลุ่มตัวอย่างส่วนใหญ่เป็นเพศหญิงระดับการศึกษาปริญญาตรีและเป็นพนักงานบริษัทเอกชนมีพฤติกรรมการใช้แอปพลิเคชันติ๊กต็อก (TikTok) ในแต่ละวันเป็นระยะเวลาไม่ต่ำกว่า 1 ชั่วโมง ซึ่งกลุ่มตัวอย่างส่วนใหญ่มีความพึงพอใจต่อแอปพลิเคชัน (TikTok) อยู่ในระดับมากทั้งในประเด็นด้านการรับรู้คุณภาพของแอปพลิเคชันและประเด็นด้านการใช้ประโยชน์จากแอปพลิเคชันติ๊กต็อก (TikTok)

จิตวัฒน์ สารตันติพงศ์ (2564) ทำการศึกษาพฤติกรรมและความผูกพันของผู้ใช้งานต่อแอปพลิเคชัน TikTok พบว่า ผู้ใช้งานมีพฤติกรรมการใช้งานแอปพลิเคชัน TikTok ทั้งด้านการรับรู้ ทัศนคติความตั้งใจใช้งานและความ พึงพอใจค่อนข้างมากนอกจากนี้พฤติกรรมการใช้งานยังมีความสัมพันธ์เชิงบวกกับความผูกพันต่อแอปพลิเคชัน TikTok อันประกอบด้วย 3 องค์ประกอบในด้านความคิด ความรู้สึก และการกระทำกล่าวคือผู้ใช้งานมีพฤติกรรมต่อ แอปพลิเคชัน TikTok มากเพียงใดก็ยิ่งส่งผลต่อความผูกพันของผู้ใช้งานต่อแอปพลิเคชัน TikTok สูงเช่นเดียวกันขณะที่ช่วงวัย Generation Z มีพฤติกรรมการใช้งานในด้านความตั้งใจใช้งานมากกว่าช่วงวัย Generation Y อย่างมีนัยสำคัญทางสถิติที่ระดับ 0.01

ชนนิกานต์ มุกดาแสงสว่าง (2564) ทำการศึกษาพฤติกรรมและความพึงพอใจในการใช้แอปพลิเคชัน TikTok ของผู้สูงอายุ พบว่า กลุ่มตัวอย่างคาดหวังมากที่สุดว่าเล่นแอปพลิเคชัน TikTok จะได้ประโยชน์ด้านการติดต่อสื่อสารหรือมีปฏิสัมพันธ์ทางสังคมกับบุคคลอื่นเป็นอันดับแรกด้านการรับรู้คุณภาพพบว่ากลุ่มตัวอย่างเคยใช้บริการแอปพลิเคชัน TikTok แล้วพอใจเกี่ยวกับการเป็นแหล่งความรู้ที่มีการสอดแทรกความบันเทิงเป็นอันดับแรกในขณะที่ด้านการรับรู้คุณค่าพบว่ากลุ่มตัวอย่างเคยทำ Challenge ตามกระแส เช่น การเต้น การออกกำลังกาย ใส่รูปในเพลงทำอาหารส่วนในอนาคตกลุ่มตัวอย่างมีความต้องการทำ Challenge เพิ่มเกี่ยวกับสุขภาพการออกกำลังกายการให้ความรู้ต่างๆ เช่น ท่องเที่ยว อาหาร

จากทบทวนวรรณกรรมการเปิดรับสื่อและพฤติกรรมที่ส่งผลต่อการใช้ประโยชน์จากแอปพลิเคชันติ๊กต็อก (TikTok) ของกลุ่ม Generation Z พบว่ามีงานวิจัยที่หลายงานต่างสรุปถึงการเปิดรับสื่อและพฤติกรรมที่ส่งผลต่อการใช้ประโยชน์จากแอปพลิเคชันติ๊กต็อก (TikTok) ของกลุ่ม Gen Z

**3. การทบทวนองค์ประกอบของตัวแปรที่ใช้ศึกษาที่นำไปสู่การสร้างกรอบแนวคิด**

ผู้วิจัยทำการทบทวนงานวิจัยที่เกี่ยวข้อง และสรุปองค์ประกอบของตัวแปรต้น ได้แก่ การเปิดรับ แอปพลิเคชันติ๊กต็อก (TikTok) และพฤติกรรมการใช้แอปพลิเคชันติ๊กต็อก (TikTok) และตัวแปรตาม คือ การใช้ประโยชน์จากแอปพลิเคชัน ติ๊กต็อก (TikTok) ดังแสดงในตาราง 1-3

**ตารางที่ 1 การเปิดรับแอปพลิเคชันติ๊กต็อก (TikTok)**

|  |  |  |  |  |  |
| --- | --- | --- | --- | --- | --- |
| ชื่อผู้วิจัย/ปี พ.ศ. | การเปิดรับแอปพลิเคชันติ๊กต็อก (TikTok) | | | | |
| การเลือกเปิดรับหรือสนใจ | การเลือกรู้และตีความหมาย | การเลือกจดจำ | การเลือกมีปฏิกิริยา | การเปิดรับประสบการณ์ |
| อภิเษก ดูเบย์ (2565) | √ | √ | √ |  |  |
| พลพงศ นกน้อย (2562) | √ | √ | √ |  |  |
| ภรภัทร ธัญญเจริญ (2564) | √ | √ | √ |  | √ |
| กาญจน์กูล จันทร์ขจรกิตต์ (2565) | √ | √ | √ | √ |  |
| รณิดา อัจกลับ (2562) | √ | √ | √ |  |  |
| ยู่หยิง ไป๋ (2563) | √ | √ | √ |  |  |
| เกศวลี ประสิทธิ์ (2563) | √ | √ | √ |  |  |
| ณิชกุล เสนาวงษ์ (2564) | √ | √ | √ |  |  |
| ภัสราภรณ์ หงส์ทอง (2560) | √ | √ | √ |  |  |
| พิชามญชุ์ ธีระพันธ์ (2559) | √ | √ | √ |  |  |

จากตาราง 1 พบว่า งานวิจัยที่ผ่านมามีการศึกษาการเปิดรับแอปพลิเคชันติ๊กต็อกทั้งสิ้น (TikTok) 5 องค์ประกอบ ได้แก่ 1. การเลือกเปิดรับหรือสนใจ 2. การเลือกรับรู้และตีความ 3. การเลือกจดจำ 4. การเลือกมีปฏิกิริยา 5.การเปิดรับประสบการณ์

การศึกษาครั้งนี้ผู้วิจัยได้กำหนดองค์ประกอบของตัวแปรการเปิดรับแอปพลิเคชันติ๊กต็อก (TikTok) จำนวน 3 องค์ประกอบ ได้แก่ 1. การเลือกเปิดรับหรือสนใจ 2. การเลือกรับรู้และตีความ 3. การเลือกจดจำ ซึ่งเป็นตัวแปรที่นิยมศึกษา

ในส่วนของการทบทวนตัวแปรต้นที่เกี่ยวกับพฤติกรรมการใช้แอปพลิเคชันติ๊กต๊อก พบว่า นักวิชาการหลายท่านให้ความสนใจศึกษาตัวแปรนี้โดยใช้องค์ประกอบที่แตกต่างกัน ดังแสดงในตารางที่ 2

**ตารางที่ 2 พฤติกรรมการใช้แอปพลิเคชันติ๊กต็อก (TikTok)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ชื่อผู้วิจัย/ปี พ.ศ. | พฤติกรรมการใช้แอปพลิเคชันติ๊กต็อก (TikTok) | | | | | | | | | |
| ระยะเวลาที่ใช้ | ความพึงพอใจ | คุณภาพของ แอปพลิเคชันติ๊กต็อก | ความตั้งใจใช้งาน | ช่วงเวลาที่ใช้ | ช่วงวันที่ชอบเล่น แอปพลิเคชันติ๊กต็อก | วัตถุประสงค์ในการใช้แอปพลิเคชันติ๊กต็อก | ความบ่อยครั้งในการใช้แอปพลิเคชันติ๊กต็อก | ฟังก์ชั่นใน แอปพลิเคชันติ๊กต็อก | ประเภทเนื้อหาที่ติดตาม |
| อภิเษก ดูเบย์ (2565) |  | √ |  |  |  |  |  |  |  |  |
| พลพงศ นกน้อย (2562) | √ | √ | √ |  |  |  |  |  |  |  |
| จิตวัฒน์ สารตันติพงศ์ (2564) |  | √ |  | √ |  |  |  |  |  |  |
| ภรภัทร ธัญญเจริญ (2564) | √ |  | √ |  | √ |  |  |  | √ |  |
| ชนนิกานต์ มุกดาแสงสว่าง (2564) |  | √ | √ |  |  | √ | √ | √ |  | √ |
| รณิดา อัจกลับ (2562) | √ |  |  |  | √ |  |  | √ |  |  |
| กฤษณี เสือใหญ่ (2558) | √ |  |  |  |  |  |  | √ | √ |  |
| จันทิรา แซ่เตียว (2559) | √ |  |  |  | √ |  |  | √ |  |  |
| อัมรินทร์ ข้อสม (2561) |  |  |  |  | √ |  |  | √ |  |  |
| ศุภณิช จันทร์สอง (2564) | √ |  |  |  |  |  |  | √ |  |  |

จากตารางที่ 2 จากการพบว่า การศึกษาพฤติกรรมการใช้แอปพลิเคชันติ๊กต็อก (TikTok) ส่วนใหญ่ทำการศึกษาองค์ประกอบ 10 องค์ประกอบ ได้แก่ 1. ระยะเวลาที่ใช้ 2. ความพึงพอใจ 3. คุณภาพของแอปพลิเคชัน ติ๊กต็อก (TikTok) 4. ความตั้งใจใช้งาน 5. ช่วงเวลาที่ใช้ 6. ช่วงวันที่ชอบเล่นแอปพลิเคชัน 7. วัตถุประสงค์ในการใช้ แอปพลิเคชัน 8. ความบ่อยครั้งในการใช้แอปพลิเคชันในแต่ละครั้ง 9. ฟังก์ชั่นในแอปพลิเคชัน TikTok ที่ใช้ 10. ประเภทเนื้อหาที่ติดตาม

การศึกษาครั้งนี้ ผู้วิจัยกำหนด องค์ประกอบของ พฤติกรรมการใช้แอปพลิเคชันติ๊กต็อก (TikTok) จำนวน 5 องค์ประกอบ ได้แก่ 1. ระยะเวลาที่ใช้ 2. ความพึงพอใจ 3. คุณภาพของแอปพลิเคชันติ๊กต็อก (TikTok) 4. ช่วงเวลาที่ใช้ 5. ความบ่อยครั้งในการใช้แอปพลิเคชันติ๊กต็อก ซึ่งเป็นตัวแปรที่นิยมศึกษา

สำหรับตัวแปรตาม การใช้ประโยชน์จากแอปพลิเคชันติ๊กต็อกนั้น พบว่ามีนักวิจัยให้ความสนใจศึกษา ตัวแปรนี้หลายองค์ประกอบ ดังแสดงในตารางที่ 3

**ตารางที่ 3 องค์ประกอบตัวแปรตาม (การใช้ประโยชน์จากแอปพลิเคชันติ๊กต็อก)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ชื่อผู้วิจัย/ปี พ.ศ. | องค์ประกอบตัวแปรตาม (การใช้ประโยชน์จากแอปพลิเคชันติ๊กต็อก) | | | | | | | |
| ด้านความคิด | ด้านอารณ์ความรู้สึก | ด้านความต้องการส่วนบุคคล | ด้านสังคม | ด้านความต้องการหลีกหนีจากโลกความจริงชั่วขณะ | ด้านพฤติกรรม | ด้านการกระทำ |
| อภิเษก ดูเบย์ (2565) | √ | √ | √ | √ | √ |  |  |
| พลพงศ นกน้อย (2562) |  | √ | √ | √ | √ |  |  |
| จิตวัฒน์ สารตันติพงศ์ (2564) | √ | √ | √ |  |  |  | √ |
| ภรภัทร ธัญญเจริญ (2564) | √ | √ |  |  |  | √ |  |
| รณิดา อัจกลับ (2562) |  | √ | √ | √ | √ |  |  |
| กฤษณี เสือใหญ่ (2558) | √ | √ | √ | √ | √ |  |  |
| อัมรินทร์ ข้อสม (2561) |  |  |  | √ |  |  |  |
| นันทินี พิศวิลัย (2558) |  | √ | √ | √ | √ |  |  |
| ฉัฐมณฑน์ ตั้งกิจถาวร (2558) | √ | √ | √ | √ | √ |  |  |
| เหมือนตะวัน สุทธิวิริรรณ (2559) | √ | √ |  | √ |  | √ |  |

จากตารางที่ 3 งานวิจัยที่ผ่านมาได้ทำการศึกษาองค์ประกอบของตัวแปรตามทั้งสิ้น 7 องค์ประกอบ ได้แก่ 1. ด้านความคิด 2. ด้านอารมณ์รู้สึก 3. ด้านความต้องการส่วนบุคคล 4. ด้านสังคม 5. ด้านหลีกหนีจากโลกความจริงชั่วขณะ 6. ด้านพฤติกรรม 7. ด้านการกระทำ

การศึกษาครั้งนี้ผู้วิจัยได้เลือกศึกษาองค์ประกอบของการใช้ประโยชน์จากแอปพลิเคชันติ๊กต๊อก (TikTok) ที่มีผู้สนใจศึกษามากที่สุด 5 องค์ประกอบ ได้แก่ 1. ด้านความคิด 2. ด้านอารมณ์รู้สึก 3. ด้านความต้องการส่วนบุคคล 4. ด้านสังคม 5. ด้านหลีกหนีจากโลกความจริงชั่วขณะ ซึ่งเป็นตัวแปรที่นิยมศึกษา

**บทสรุป**

การศึกษาครั้งนี้ผู้วิจัยทำการทบทวนวรรณกรรมของตัวแปรการเปิดรับแอปพลิเคชันติ๊กต็อก (TikTok) พฤติกรรมการใช้แอปพลิเคชันติ๊กต็อก (TikTok) และการใช้ประโยชน์จากแอปพลิเคชัน (TikTok) เพื่อสร้างกรอบแนวคิดที่จะนำไปศึกษาโดยกำหนดขั้นตอนในวัตถุประสงค์ 3 ขั้นตอนคือ 1) ทบทวนแนวคิดทฤษฎีและงานวิจัยที่เกี่ยวข้องเพื่อกำหนดกรอบของตัวแปรที่ใช้ศึกษาประกอบด้วยแนวคิดการเปิดรับแอปพลิเคชั่นติ๊กต็อก (TikTok) พฤติกรรมการใช้แอปพลิเคชันติ๊กต็อก (TikTok) เพื่อกำหนดกรอบของตัวแปรที่ใช้เป็นตัวแปรต้น และ กำหนดการใช้ประโยชน์จากแอปพลิเคชันติ๊กต็อก (TikTok) เป็นตัวแปรตาม 2) ทบทวนงานวิจัยที่เกี่ยวข้องกับความสัมพันธ์ระหว่างการเปิดรับแอปพลิเคชั่นติ๊กต็อก (TikTok) กับการใช้ประโยชน์และความพึงพอใจของ Gen Z 3) การทบทวนองค์ประกอบของตัวแปรที่ใช้ศึกษาที่นำไปสู้การสร้างกรอบแนวคิดการศึกษา

ผลการศึกษาเพื่อทบทวนวรรณกรรมในครั้งนี้ ผู้วิจัยสร้างกรอบแนวคิดการเปิดรับแอปพลิเคชันติ๊กต็อก(TikTok) พฤติกรรมการใช้แอปพลิเคชัน (TikTok) และการใช้ประโยชน์จากแอปพลิเคชันติ๊กต็อก (TikTok) ที่ประกอบด้วยตัวแปรต้นคือการเปิดรับแอปพลิเคชันติ๊กต็อก (TikTok) โดยมีองค์ประกอบ คือ 1. การเลือกเปิดรับหรือสนใจ 2. การเลือกรับรู้และตีความหมาย 3. การเลือกจดจำ ส่วนตัวแปรพฤติกรรมการใช้แอปพลิเคชั่นติ๊กต็อก (TikTok) กำหนดองค์ประกอบคือ 1. ระยะเวลาที่ใช้ 2 .ความพึงพอใจ 3. คุณภาพของแอปพลิเคชั่นติ๊กต็อก 4.ช่วงเวลาที่ใช้ 5.ความบ่อยครั้งในการใช้แอปพลิเคชันติ๊กต็อกในแต่ละครั้ง ตัวแปรตามคือการใช้ประโยชน์จากแอปพลิเคชั่นติ๊กต็อก (TikTok) โดยมีองค์ประกอบคือ 1. ด้านความคิด 2. ด้านอารมณ์รู้สึก 3. ด้านความต้องการส่วนบุคคล 4. ด้านสังคม 5. ด้านความต้องการหลีกหนีจากโลกความจริงชั่วขณะ

จากการทบทวนวรรณกรรมผู้วิจัยสร้างกรอบแนวคิดการเปิดรับและพฤติกรรมที่ส่งผลต่อการใช้ประโยชน์ของแอปพลิเคชันติ๊กต็อก (TikTok) ดังแสดงในภาพที่ 1

**การเปิดรับแอปพลิเคชัน TikTok**

* การเลือกเปิดรับหรือสนใจ
* การเลือกรับรู้และตีความหมาย
* การเลือกจดจำ

**การใช้ประโยชน์จากแอปพลิเคชันติ๊กต๊อก**(TIKTOK)

* ด้านความคิด

- ด้านอารมณ์รู้สึก

- ด้านความต้องการส่วนบุคคล

- ด้านสังคม

- ด้านความต้องการหลีกหนีจากโลกความจริงชั่วขณะ

**พฤติกรรมการใช้แอปพลิเคชัน TikTok**

* ระยะเวลาที่ใช้
* ความพึงพอใจ
* คุณภาพของแอปพลิเคชันติ๊กต็อก
* ช่วงเวลาที่ใช้
* ความบ่อยครั้งในการใช้ แอปพลิเคชันติ๊กต็อก

**เอกสารอ้างอิง**

กาญจน์กูล จันทร์ขจรกิตติ์. (2565). การเปิดรับ ทัศนคติ และแนวโน้มพฤติกรรมที่มีต่อข้อมูลข่าวสารด้านสุขภาพบน

แอปพลิเคชัน TikTok ของวัยทำงานการค้นคว้าอิสระวารสารศาสตรมหาบัณฑิต, มหาวิทยาลัยธรรมศาสตร์.

กฤษณี เสือใหญ่. (2558). พฤติกรรมการใช้แอปพลิเคชันไลน์ ความพึงพอใจและการนำไปใช้ประโยชน์ของคนใน

กรุงเทพมหานคร. วิทยานิพนธ์ศิลปศาสตรมหาบัณฑิต, สถาบันบัณฑิตพัฒนบริหารศาสตร์.

เกศวลี ประสิทธิ์. (2563). การเปิดรับสื่อนวัตกรรมการบริการผ่านแอปพลิเคชันและพฤติกรรมการใช้แอปพลิเคชันใน

การดำเนินชีวิตของกลุ่มเบบี้บูมเมอร์ ในเขตกรุงเทพมหานคร. วิทยานิพนธ์ปริญญามหาบัณฑิต, มหาวิทยาลัย

ศิลปากร.

จันทิรา แซ่เตียว. (2559). พฤติกรรมการเลือกใช้แอปพลิเคชันบนโทรศัพท์เคลื่อนที่สมาร์ทโฟนสำหรับวัยกลางคน.

การค้นคว้าอิสระปริญญาบริหารธุรกิจมหาบัณฑิต, มหาวิทยาลัยเทคโนโลยีราชมงคลธัญบุรี

จิณณรัตน์ ธัญศิรอนันต์. (2563). การเปิดรับสื่อ การรับรู้ทัศนคติ การใช้ประโยชน์และความพึงพอใจต่อแอปพลิเคชัน

ติ๊กต็อก (TikTok). ค้นจาก เพจนิเทศ at NIDA.

จิตวัฒน์ สารตันติพงศ์. (2564). พฤติกรรมและความผูกพันของผู้ใช้งานต่อแอปพลิเคชัน Tiktok. การค้นคว้าอิสระ

ปริญญานิเทศศาสตรมหาบัณฑิต, จุฬาลงกรณ์มหาวิทยาลัย.

ฉัฐมณฑน์ ตั้งกิจถาวร. (2557). การใช้ประโยชน์และความพึงพอใจในการเปิดรับข้อมูล ที่ถูกแชร์ (Shared) ผ่านเฟสบุ๊ค

การค้นคว้าอิสระปริญญานิเทศศาสตรมหาบัณฑิต, มหาวิทยาลัยกรุงเทพ

ชนนิกานต์ มุกดาแสงสว่าง. (2564). พฤติกรรมและความพึงพอใจในการใช้แอปพลิเคชัน Tiktok ของผู้สูงอายุ.

การค้นคว้าอิสระปริญญาการจัดการมหาบัณฑิต, มหาวิทยาลัยมหิดล

ณิชกุล เสนาวงษ์. (2564). การศึกษาพฤติกรรมการใช้สื่อสังคมออนไลน์ของคนเจนเนอเรชั่นแซด. การค้นคว้าอิสระ

บริหารธุรกิจมหาบัณฑิต, มหาวิทยาลัยสยาม.

นันทินี พิศวิลัย. (2558). พฤติกรรมการเปิดรับข่าวสารและความพึงพอใจของผู้ใช้เว็บไซต์www.ginraidee.comใน

เขตกรุงเทพมหานคร. การค้นคว้าอิสระวารสารศาสตรมหาบัณฑิต, มหาวิทยาลัยธรรมศาสตร์.

พลพงศ์ นกน้อย. (2562). พฤติกรรมการใช้และความพึงพอใจต่อแอปพลิเคชันติ๊กต็อก (Tiktok ) ของผู้ใช้กลุ่ม

Generation Y ในกรุงเทพมหานคร. การค้นคว้าอิสระวารสารศาสตรมหาบัณฑิต, มหาวิทยาลัยธรรมศาสตร์.

พิชามญชุ์ ธีระพันธุ์. (2559). การเปิดรับสื่อ ความรู้ ทัศนคติ และพฤติกรรมการใช้งานของประชาชน ในเขต

กรุงเทพมหานครที่มีต่อ บริการโอนเงินและรับโอนเงิน แบบใหม่ “พร้อมเพย์-Prompt Pay”.

วิทยานิพนธ์วารสารศาสตรมหาบัณฑิต, มหาวิทยาลัยธรรมศาสตร์

ภัสราภรณ์ หงส์ทอง. (2560). การเปิดรับ ทัศนคติและแนวโน้มพฤติกรรมในการเปิดรับที่มีต่อ แอพพลิเคชั่น Mello.

การค้นคว้าอิสระวารสารศาสตร์มหาบัณฑิต, มหาวิทยาลัยธรรมศาสตร์

ภรภัทร ธัญญเจริญ. (2564). พฤติกรรมการเปิดรับ ทัศนคติ และการตัดสินใจใช้งานแอปพลิเคชัน Tiktok. การค้นคว้า

อิสระปริญญานิเทศศาสตรมหาบัณฑิต, มหาวิทยาลัยธุรกิจบัณฑิตย์.

ยู่หยิง ไป๋. (2563). พฤติกรรมการเปิดรับข่าวสารเกี่ยวกับการท่องเที่ยวที่ผ่านแอปพลิเคชัน TikTok ที่มีอิทธิพลต่อ

การตัดสินใจเดินทางท่องเที่ยวประเทศไทยของชาว Yunnan. การค้นคว้าอิสระนิเทศศาสตรมหาบัณฑิต,

มหาวิทยาลัยกรุงเทพ.

รณิดา อัจกลับ. (2562). ความพึงพอใจและพฤติกรรมการมีส่วนร่วม Challenge ในแอปพลิเคชัน TikTok ของผู้ใช้ที่

อาศัยในเขตกรุงเทพมหานคร. การค้นคว้าอิสระนิเทศศาสตรมหาบัณฑิต, มหาวิทยาลัยกรุงเทพ.

ศุภณิช จันทร์สอง. (2564). พฤติกรรมการเปิดรับสื่อที่ส่งผลต่อการใช้ประโยชน์ทวิตเตอร์ ของกลุ่มวัยรุ่นและวัยทำงาน

ในเขตพื้นที่ จังหวัดเชียงใหม่. รายงานวิจัยจากกองทุนมหาวิทยาลัยราชภัฏเชียงใหม่, มหาวิทยาลัยราชภัฏ

เชียงใหม่

สืบแสง แสงทอง. (2563). การเปิดรับข่าวสารและการมีส่วนร่วมทางการเมืองผ่านสื่อสังคมออนไลน์ของเจเนอเรชันวาย

ในเขตกรุงเทพมหานคร. การค้นคว้าอิสระนิเทศศาสตรมหาบัณฑิต, มหาวิทยาลัยกรุงเทพ

เหมือนตะวัน สุทธิวิริวรรณ. (2559). การเปิดรับ ความรู้ ทัศนคติและพฤติกรรมของผู้ชมรายการต่อดิจิทัลทีวีในเขต

กรุงเทพมหานครและปริมณฑล. วิทยานิพนธ์วารสารศาสตรมหาบัณฑิต, มหาวิทยาลัยธรรมศาสตร์.

อภิเษก ดูเบย์. (2565). ความสัมพันธ์ระหว่างการเปิดรับแอปพลิเคชัน Tiktok กับการใช้ประโยชน์และความพึงพอใจ

ของ Gen Z ในกรุงเทพมหานคร. การค้นคว้าอิสระปริญญานิเทศศาสตรมหาบัณฑิต, มหาวิทยาลัยกรุงเทพ.

อัมรินทร์ ข้อสม. (2561). พฤติกรรมการใช้ประโยชน์แอพพลิเคชั่นผ่านสื่อโซเชียลมีเดีย ที่มีผลต่อการตัดสินใจในการมีคู่

ต่างชาติของผู้หญิงไทย กรณีศึกษา จังหวัดอุดรธานี. วิทยานิพนธ์นิเทศศาสตรมหาบัณฑิต คณะนิเทศศาสตร์,

มหาวิทยาลัยศรีปทุม

Awanafan. (2024). 5เหตุผลที่คนหันมาเล่น TikTok โอกาสที่นักการตลาดรู้. ค้นจาก

<https://thewisdom.co/content/5-reasons-why-people-come-to-tiktok/>

Digimusketeers. (2564) รู้จัก TikTok ดีพอหรือยัง และจะสร้างสรรค์แคมเปญการตลาดบนแพล็ตฟอร์มนี้อย่างไร?.

ค้นจาก <https://digimusketeers.co.th/blogs/>

Wittawin. (2563). TikTok คือแอปอะไร ทำไมถึงมาแรง ? ค้นจาก <https://clib.psu.ac.th/km/what-is-tiktok/>

ปิโรจน์ คริส. (2561) Gen C คืออะไร? พฤติกรรม Generation C มีอะไรน่าสนใจ จาก

<https://greedisgoods.com/gen-c-%E0%B8%84%E0%B8%B7%E0%B8%AD-generation-c/>